**ZMLUVA O BUDÚCEJ PODNÁJOMNEJ ZMLUVE**
uzavretá podľa § 50a zákona č. 40/1964 Zb. Občianskeho zákonníka

medzi týmito zmluvnými stranami

**Budúci Nájomca:**
Názov: Obec Kopčany

sídlo: Kollárova 318, 908 48 Kopčany

v zastúpení: Ing. Dušan Dubecký, starosta

IČO: 00 309 613

DIČ: 2021065739

Bankové spojenie: Prima banka Slovensko a.s.

 IBAN: SK64 5600 0000 0027 0868 3002

(ďalej aj len ***„budúci Nájomca“***)

a

**Budúci podnájomca:**
Názov/Meno:

Sídlo/Trvalý pobyt:

v zastúpení:

IČO:

DIČ:

Bankové spojenie:

(ďalej aj len ***„budúci podnájomca“***)

(ďalej budúci nájomca a budúci podnájomca spolu aj len ***„Zmluvné strany“***)

**Čl. I.**

**Úvodné ustanovenia**

1. Budúci nájomca je nájomníkom v **nebytových priestoroch „Kačenáreň-Hospodársky objekt“ postavený na pozemku, parc. č. 3526/7 a 3526/6 v  k.ú. Kopčany** (ďalej aj len „nehnuteľnosť“ ).
2. Budúci podnájomca je osobou, ktorá má záujem o podnájom nehnuteľnosti v čl. I bode 1 tejto zmluvy.

**Čl. II.**

**Predmet zmluvy**

1. Zmluvné strany sa dohodli, že za podmienok dohodnutých v tejto zmluve uzatvoria podnájomnú zmluvu (bližšie uvedenú v čl. III tejto zmluvy), ktorou budúci nájomca prevedie na budúceho podnájomníka podnájomné právo k nehnuteľnosti uvedenej v čl. I bode 1 tejto zmluvy.
2. Zmluvné strany sa dohodli, že podnájomné za nehnuteľnosť uvedenú v čl. 1 bode 1 tejto zmluvy bude **..........€ za rok**. Toto podnájomné je pre obe zmluvné strany záväzné.
3. Zmluvné strany sa dohodli, že budúci podnájomca je oprávnený vyzvať budúceho nájomcu na uzatvorenie budúcej zmluvy v termíne do 30.04.2024. Zmluvné strany sa zaväzujú uzatvoriť zmluvu uvedenú v čl. III tejto zmluvy bez zbytočného odkladu potom, ako budúci nájomca vyzve budúceho podnájomcu na uzatvorenie zmluvy, najneskôr však do 30.04.2024.
4. Zmluvné strany sa zaväzujú poskytnúť si vzájomnú súčinnosť pri rokovaní za účelom uzatvorenia podnájomnej zmluvy.

**Čl. III.**

**Znenie budúcej podnájomnej zmluvy**

 **o podnájme nebytových priestorov**

**č. xx**

podľa zákona č. 116/1990 Zb. o nájme a podnájme nebytových priestorov v znení neskorších predpisov („**Zmluva**“)

uzatvorená medzi zmluvnými stranami:

**Nájomca:**

**Názov: Obec Kopčany**

sídlo: Kollárova 318, 908 48 Kopčany

v zastúpení: Ing. Dušan Dubecký, starosta

IČO: 00 309 613

DIČ: 2021065739

Bankové spojenie: Prima banka Slovensko a.s.

 IBAN: SK64 5600 0000 0027 0868 3002

(„**Prenajímateľ**“)

**a**

**Podnájomník:**

**Meno a priezvisko:**

Dátum narodenia:

Adresa trvalého pobytu:

Rodné číslo:

Bankové spojenie:

Číslo účtu:

Číslo telefónu:

E-mail:

**Obchodné meno:**

Právna forma:

Zastúpené:

Sídlo:

IČO:

Bankové spojenie:

Číslo účtu:

Číslo telefónu:

E-mail:

Zapísana: Obchodný register Okresného súdu oddiel: , vlož

**Názov *[Meno a priezvisko]:* [...]**

Sídlo *[Miesto podnikania]*: **[...]**

Konajúc: **[...]**

Zápis v: **[...]**

IČO: **[...]**

DIČ: **[...]**

IČ DPH: **[...]**

Bankové spojenie: **[...]**

IBAN: **[...]**

Emailová adresa: **[...]**

Telefonický kontakt: **[...]**

(„**Nájomca**“)

Prenajímateľ a Nájomca sa ďalej označujú jednotlivo aj ako „**Strana**“ a spoločne ako „**Strany**“.

**Článok I**

**Predmet Zmluvy a účel nájmu**

1.2 Prenajímateľ je nájomca nehnuteľnosti– nebytových priestorov o celkovej výmere 155 m² na I. nadzemnom podlaží nebytových priestorov „Kačenáreň- Hospodársky objekt“ postavený na pozemku, parc. č. 3526/7 a 3526/6 v k. ú. Kopčany“ (nebytový priestor ďalej len „**Predmet nájmu**“) . Pôdorysy Predmetu nájmu tvoria Prílohu č. 1 tejto Zmluvy.

1.2 Predmetom tejto Zmluvy je nájom Predmetu nájmu Nájomcom za podmienok uvedených v tejto Zmluve.

1.3 Prenajímateľ touto Zmluvou prenajíma Predmet nájmu Nájomcovi a Nájomca berie do prenájmu Predmet nájmu v súlade s touto Zmluvou („**Nájom**“).

1.4 Predmet nájmu sa poskytuje Nájomcovi za účelom, Prevádzkovanie bufetu na zabezpečenie občerstvenia návštevníkov Archeoparku v minimálnom rozsahu :

- nealkoholické nápoje, pivo, víno, destiláty

- bežný sortiment jedál rýchleho občerstvenia („**Účel nájmu**“)*.*

1.5 Nájomca sa pred podpisom tejto Zmluvy osobne oboznámil so stavom  Predmetu nájmu miestnou obhliadkou a vyhlasuje, že je plne oboznámený s právnym a technickým stavom  Predmetu nájmu a že ku dňu podpisu tejto Zmluvy je:

1. Predmet nájmu spôsobilý na užívanie na Účel nájmu a nemá žiadne vady, ktoré by bránili jeho užívaniu na Účel nájmu; a zároveň
2. stav Budovy nebráni užívaniu Predmetu nájmu na Účel nájmu.

1.6 Nájomca prednostne zabezpečí prenájomcovi poskytované služby bufetu v prípade včasného objednania ( 30 dní ) pred požadovanou akciou.

**Článok II**

**Doba nájmu a odovzdanie Predmetu nájmu**

* 1. Nájom sa dojednáva na dobu neurčitú a začína plynúť dňom odovzdania Predmetu nájmu Nájomcovi podpísaním Preberacieho protokolu, definovaného v bode 2.2. tejto Zmluvy („Doba nájmu“).
	2. Odovzdanie Predmetu nájmu musí byť preukázané podpísaním preberacieho protokolu („**Preberací protokol**“). Preberací protokol bude vyhotovený a podpísaný v dvoch identických vyhotoveniach, po jednom pre každú Stranu a bude obsahovať:
1. skutočnosť, že Nájomca prevzal Predmet nájmu;
2. vybavenie a stav, v akom sa Predmet nájmu nachádza v čase jeho odovzdania Nájomcovi;
3. súpis odovzdávaných vecí, potrebných pre riadne užívanie Predmetu nájmu, vrátane prostriedkov umožňujúcich vstup do Budovy a do Predmetu nájmu;
4. zoznam zariadenia v Predmete nájmu a ich stav;
5. odpis stavu oddeleného merača el. energie;
6. súpis prípadných zistených drobných vád a nedorobkov Predmetu nájmu a doba na ich odstránenie, ak sa na ich odstránení Strany dohodnú;
7. dátum a miesto spísania Preberacieho protokolu a podpisy oprávnených zástupcov Strán.

**Článok III**

**Nájomné a prevádzkové náklady**

1. Na základe tejto Zmluvy sa Nájomca odo dňa začiatku Doby nájmu zaväzuje platiť:
2. nájomné (body 3.2 až 3.5 tejto Zmluvy);
3. skutočne odobratú el. energiu a vývoz septiku

*Nájomné*

1. Nájomné za Predmet nájmu je stanovené v zmysle zákona č. 18/1996 Z.z. o cenách v platnom znení dohodou Strán ako mesačné nájomné vo výške **[...] EUR** za každý kalendárny mesiac, ak táto Zmluva neurčuje inak.
2. Nájomné je dohodnuté ako pevné až do konca prvého kalendárneho roka Doby nájmu. Počnúc kalendárnym rokom nasledujúcim po roku, v ktorom začala Doba nájmu (ďalej len „**Prvý rok indexácie**“) sa bude nájomné zvyšovať nasledovne:
3. pre Prvý rok indexácie sa nájomné podľa bodu 3.2 zvýši o 2 %;
4. pre ďalšie kalendárne roky sa nájomné platné k 31. decembru určitého roka bude každoročne vždy k 1. januáru nasledujúceho roka  zvyšovať o ročnú priemernú mieru inflácie meranú harmonizovaným indexom spotrebiteľských cien (HICP, všetky položky) zverejneným Eurostatom pre oblasť Európskej únie (EICP) vo vzťahu k mesiacu november predchádzajúceho kalendárneho roka (12 mesačný priemer), najmenej však o 2 %. V prípade, že tento index už Eurostatom nebude zverejňovaný, bude nahradený iným oficiálnym indexom Európskej únie, ktorý mu bude povahou najbližší a určí ho Prenajímateľ.

Nájomné podľa bodu 3.2 a tohto bodu 3.3 Zmluvy sa ďalej označuje spolu aj ako „**Nájomné**“.

1. Nájomca je povinný platiť Nájomné mesačne vopred vždy najneskôr do 20. (dvadsiateho) dňa príslušného mesiaca za obdobie jedného mesiaca, za ktoré je platba platená.
2. V prípade, ak bude Zmluva skončená k inému dátumu ako ku dňu, ktorým končí mesiac alebo ak bude na iné účely podľa tejto Zmluvy potrebné určiť denné nájomné, toto sa určí ako 1/30 Nájomného za daný mesiac a v prípade potreby sa vynásobí počtom dní, počas ktorého bude v danom mesiaci trvať Nájom. V prípade, že bude Zmluva skončená k inému dňu ako ku dňu, ktorým končí mesiac a Nájomca bude mať uhradené všetky záväzky voči Prenajímateľovi podľa tejto Zmluvy alebo súvisiace s touto Zmluvou, vrátane sporných a riadne vráti Prenajímateľovi Predmet nájmu v súlade s článkom 12 tejto Zmluvy, Prenajímateľ vráti zostatok posledného Nájomného Nájomcovi do 30 (tridsiatich) dní odo dňa skončenia tejto Zmluvy na účet Nájomcu uvedený v záhlaví tejto Zmluvy.

*Prevádzkové náklady*

1. Prevádzkovými nákladmi sú náklady na nasledujúce služby a energie, ktoré sa poskytujú: dodávka elektriny, studenej vody ,vývoz septiku, odvoz a likvidácia odpadu („ **prevádzkové náklady**“).
2. Prevádzkové náklady nie sú zahrnuté v Nájomnom.
3. Nájomca je povinný platiť Prenajímateľovi mesačne 100,00 EUR zálohovej platby za prevádzkové náklady.

**Článok IV**

**Zabezpečovacie opatrenia**

*Depozit*

1. Nájomca je do 3 (troch) pracovných dní odo dňa doručenia tejto Zmluvy povinný zložiť na Príslušný účet Prenajímateľa depozit vo výške súčtu 3-násobku (trojnásobku) mesačného nájomného podľa bodu 3.2 tejto Zmluvy („**Depozit**“).
2. Prenajímateľ je oprávnený uspokojiť svoje pohľadávky voči Nájomcovi z Depozitu v prípade, že Nájomca neuhradí v termíne splatnosti akékoľvek svoje splatné záväzky podľa tejto Zmluvy alebo súvisiace s touto Zmluvou, najmä nie však výlučne Nájomné a zálohové platby.
3. V prípade skončenia Zmluvy a vždy za predpokladu, že Nájomca riadne splní všetky svoje povinnosti podľa tejto Zmluvy alebo súvisiace s touto Zmluvou, Prenajímateľ vráti Depozit Nájomcovi najneskôr do 30 (tridsiatich) dní po skončení Zmluvy, nie však skôr ako 15. (Pätnásty) deň po úplnom splnení všetkých záväzkov Nájomcu z tejto Zmluvy alebo súvisiacich s touto Zmluvou. V prípade, že si Nájomca riadne nesplní všetky záväzky z tejto Zmluvy, suma vráteného Depozitu bude ponížená o záväzky Nájomcu.

**Článok V**

**Poistenie**

1. Nájomca sa zaväzuje uzatvoriť a počas celej Doby nájmu udržiavať na vlastné náklady v platnosti poistné zmluvy na zodpovedajúce poistenie, pokrývajúce nasledujúce riziká:
2. poistenie Predmetu nájmu pre prípad akejkoľvek škody, vrátane škody spôsobenej živelnými pohromami;
3. poistenie škody na majetku Nájomcu, Prenajímateľa a majetku tretích osôb, ktorý sa nachádza v Predmete nájmu, vrátane nábytku a tovaru, pre prípad akejkoľvek škody, vrátane škody spôsobenej živelnými pohromami, a pre prípad rizika krádeže vlámaním do Predmetu nájmu alebo lúpežným prepadnutím a rizika vandalizmu;
4. poistenie zodpovednosti Nájomcu za škodu spôsobenú prevádzkovou činnosťou Nájomcu;
5. poistenie zodpovednosti za škodu na zdraví a smrť osôb nachádzajúcich sa v Predmete nájmu vrátane zástupcov Prenajímateľa.

**Článok VI**

**Údržba Predmetu nájmu**

1. Nájomca sa zaväzuje, že zabezpečí užívania schopnosť Predmetu nájmu na vlastné náklady a to v stave, ktorý je v súlade s platnými právnymi predpismi vzťahujúcimi sa na prevádzku, ktorú Nájomca prevádzkuje v Predmete nájmu, vrátane nie však výlučne predpisov uvedených v bode 9.1 a 9.2 tejto Zmluvy. Nájomca je povinný na vlastné náklady zachovávať a udržiavať Predmet nájmu v čistote a dobrom stave.
2. Nájomca sa zaväzuje vykonávať drobné opravy Predmetu nájmu na vlastné náklady a znášať náklady spôsobené neprimeraným užívaním Predmetu nájmu. Nájomca sa zaväzuje bezodkladne oznámiť Prenajímateľovi potrebu opráv Predmetu nájmu, ktoré má vykonať Prenajímateľ a umožniť mu ich vykonanie. O drobnú opravu sa jedná vtedy, pokiaľ nepresahuje sumu 200,00 Eur za jednu jednotku opravy.

**Článok VII**

**Poškodenie Predmetu nájmu**

1. Nájomca je povinný bezodkladne opraviť akékoľvek poškodenie Predmetu nájmu alebo Budovy, ktoré vznikli v dôsledku činnosti a/alebo opomenutia Nájomcu alebo osôb, ktorým Nájomca umožnil vstup do Predmetu nájmu. Nájomca je nezávisle od povinnosti opraviť vzniknutú škodu povinný bezodkladne oznámiť Prenajímateľovi vznik škody, ktorú Nájomca zistil alebo mohol zistiť. V prípade, že Nájomca neoznámi Prenajímateľovi bezodkladne vznik škody, okrem zodpovednosti za vzniknutú škodu zodpovedá aj za prípadné ďalšie škody, ktoré neoznámením spôsobil Prenajímateľovi. Nájomca je povinný prijať všetky opatrenia potrebné na zníženie rizika vzniku škody a/alebo zníženia rozsahu škôd na Budove a/alebo Predmete nájmu v súvislosti s už vznikajúcou škodou.

**Článok VIII**

**Zmeny Predmetu nájmu**

1. Nájomca nie je bez predchádzajúceho písomného súhlasu Prenajímateľa oprávnený vykonávať žiadne zmeny Predmetu nájmu. To platí najmä, nie však výlučne na akékoľvek stavebné úpravy Predmetu nájmu, zmeny zabudovaného vybavenia Predmetu nájmu, systémov rozvodov, kúrenia, ventilácie a pod. („**Zmeny**“). Písomná žiadosť Nájomcu o súhlas Prenajímateľa so Zmenami musí obsahovať všetky plány a špecifikácie všetkých navrhovaných prác a ich indikatívny rozpočet, vrátane dokumentácie žiadosti o vydanie stavebného povolenia, ak je potrebné.
2. Nájomca vykonáva Zmeny Predmetu nájmu podľa tohto článku VIII Zmluvy na svoje vlastné náklady. Nájomca je povinný zabezpečiť a zodpovedá za to, že akékoľvek Zmeny budú vykonávať výlučne kvalifikované osoby s oprávneniami zodpovedajúcimi vykonávaným prácam.
3. Ukončenie prác na Zmenách je Nájomca povinný Prenajímateľovi písomne oznámiť a Prenajímateľovi odovzdať projekt skutočných realizovaných zmien Predmetu nájmu.

**Článok IX**

**Ostatné práva a povinnosti Strán**

1. Nájomca je povinný dodržiavať všetky všeobecne záväzné právne predpisy, predpisy orgánov územnej samosprávy ako aj záväzné rozhodnutia a iné správne akty vydané orgánmi verejnej moci, vzťahujúce sa k Predmetu nájmu a ich užívaniu. Nájomca sa zaväzuje udržiavať Predmet nájmu v stave, ktorý je v súlade s týmito predpismi a aktami tak, aby nevznikla škoda na majetku alebo zdraví osôb a nesmie používať látky, postupy a zariadenia rušiace ostatných užívateľov priestorov alebo poškodzujúce životné prostredie, a to výparmi, hlukom, vibráciami alebo inak, nad hranicu prípustnú podľa príslušných právnych noriem platných na území Slovenskej republiky.
2. Prenajímateľ a Nájomca sa ďalej dohodli, že Nájomca na seba preberá nasledujúce povinnosti, za ktoré bude v celom rozsahu vo vzťahu k Predmetu nájmu zodpovedný:
3. všetky úlohy ochrany pred požiarmi, ktoré Prenajímateľovi ako vlastníkovi Predmetu nájmu ukladajú všeobecne záväzné právne predpisy na úseku ochrany pred požiarmi, predovšetkým zákon č. 314/2001 Z. z. o ochrane pred požiarmi v platnom znení, najmä nie však výlučne úlohy podľa § 4 a § 5 tohto zákona;
4. všetky povinnosti vyplývajúce zo všeobecne záväzných právnych predpisov na úseku hygieny a bezpečnosti a ochrany zdravia pri práci, najmä nie však výlučne povinnosti vyplývajúce zo zákona č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v platnom znení a zákona č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v platnom znení;
5. povinnosti vyplývajúce z platných všeobecne záväzných nariadení obce Kopčany týkajúcich sa najmä udržiavania čistoty, poriadku, verejnej zelene a nakladaní s komunálnymi odpadmi a drobnými stavebnými odpadmi.
6. Nájomca ako prevádzkovateľ Predmetu nájmu ďalej zodpovedá vykonanie a za dodržiavanie všetkých primeraných a potrebných opatrení na zachovanie bezpečnosti a ochrany zdravia osôb, ktoré sa nachádzajú v Predmete nájme počas Doby nájmu, ako aj opatrení na ochranu majetku nachádzajúceho sa v Predmete nájmu.
7. Nájomca je zodpovedný za bezpečný technický stav svojich zariadení používaných v Predmete nájmu. Nájomca je povinný zabezpečiť povinné technické kontroly a testy zariadení a odstránenie zistených vád. Nájomca sa zaväzuje používať v Predmete nájmu a v Budove iba také zariadenia, vybavenie a prístroje, ktoré majú certifikáciu alebo osvedčenie zhody v súlade s osobitnými predpismi.

**Článok X**

**Vrátenie Predmetu nájmu**

1. Ku (i) dňu, kedy uplynie výpovedná lehota alebo (ii) dňu, kedy nadobudne účinnosť odstúpenie od tejto Zmluvy, je Nájomca povinný vrátiť Predmet nájmu Prenajímateľovi prázdny, čistý, v dobrom stave, s prihliadnutím na bežné opotrebenie, so všetkým príslušenstvom, inštaláciami a inými predmetmi uvedenými v Preberacom protokole, s čerstvým náterom a je povinný vypratať z Predmetu nájmu všetky ním vnesené veci alebo veci vnesené tretími osobami, ktorým umožnil vstup do Predmetu nájmu a odstrániť všetky ním umiestnené nápisy. Pre vylúčenie pochybností, Nájomca je povinný na vlastné náklady vymaľovať a uviesť Predmet nájmu do dobrého stavu, ktorý je vyhovujúci pre ďalší prenájom, čím nie sú dotknuté ustanovenia tohto článku o odstránení Zhodnotenia.
2. Nájomca uskutoční vypratanie Predmetu nájmu a odstránenie Zhodnotenia podľa tohto článku Zmluvy tak, aby mohol riadne vyprataný Predmet nájmu vrátiť Prenajímateľovi v posledný deň trvania Nájmu.

**Článok XI**

**Doručovanie**

1. Strany sa dohodli, že písomnosti si doručujú osobne, poštou, elektronickou poštou alebo iným vhodným spôsobom.
2. Strany sa ďalej dohodli, že pre potreby doručovania akýchkoľvek písomností týkajúcich sa právnych vzťahov založených touto Zmluvou alebo na základe tejto Zmluvy, bude miestom doručenia Nájomcu:
3. adresa uvedená v záhlaví tejto Zmluvy, alebo
4. adresa podľa aktuálneho výpisu z Obchodného registra alebo iného registra, v ktorom je Nájomca zapísaný, alebo
5. adresa štatutárneho zástupcu Nájomcu podľa aktuálneho výpisu z Obchodného registra alebo iného registra, v ktorom je Nájomca zapísaný, alebo
6. miesto, kde bude osoba oprávnená konať v mene Nájomcu, zastihnutá.

**Článok XII**

**Skončenie Zmluvy**

1. Nájom podľa tejto Zmluvy skončí výpoveďou, písomnou dohodou Strán alebo odstúpením od tejto Zmluvy.
2. Okrem uplatnenia nárokov vyplývajúcich zo všeobecne záväzných právnych predpisov je Prenajímateľ oprávnený odstúpiť od tejto Zmluvy i v týchto prípadoch:
3. v prípade, že Nájomné a/alebo zálohová platba na prevádzkové náklady a/alebo akákoľvek iná platba Nájomcu na základe tejto Zmluvy, neuvedená v písmenách nižšie, nie je uhradená v deň splatnosti a ani v dodatočnej lehote 30 (tridsať) dní po dátume splatnosti, a/alebo
4. v prípade, že Nájomca nezloží Depozit v lehote podľa tejto Zmluvy, a/alebo
5. v prípade začatia konkurzného alebo obdobného konania proti Nájomcovi, podania návrhu na povolenie reštrukturalizácie Nájomcu alebo jeho vstupu do likvidácie a/alebo
6. v prípade, že Nájomca vykoná akékoľvek Zmeny Predmetu nájmu bez predchádzajúceho písomného súhlasu Prenajímateľa, a/alebo
7. Odstúpenie od tejto Zmluvy podľa bodu 12.2 vyššie nadobúda účinnosť posledným dňom mesiaca nasledujúceho po mesiaci, v ktorom bolo odstúpenie doručené Nájomcovi. K tomuto dňu sa skončí Nájom a Zmluva zaniká.
8. Každá zo Strán môže vypovedať túto Zmluvu. Výpovedná lehota je 3 (tri) mesiace a začína plynúť od prvého dňa mesiaca nasledujúceho po mesiaci, v ktorom bola písomná výpoveď doručená druhej Strane.
9. Ak nie je výslovne dohodnuté inak, Strany si nebudú vracať plnenia, ktoré si navzájom poskytli na základe tejto Zmluvy do dňa skončenia tejto Zmluvy odstúpením jednej zo Strán.
10. Nájom zaniká zánikom právnickej osoby bez právneho nástupcu. Pre vylúčenie pochybností zmluvných strán zánikom právnickej osoby s právnym nástupcom nájom nezaniká.

**Článok XIII**

**Spoločné a záverečné ustanovenia**

1. Táto Zmluva nadobúda platnosť dňom podpisu oboma Stranami a účinnosť v súlade s ustanovením § 47a zákona č. 40/1964 Zb. Občiansky zákonník a § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
2. Zmluvu je možné meniť a dopĺňať po dohode Strán a to len vo forme písomných a riadne očíslovaných dodatkov.
3. Neoddeliteľnou súčasťou tejto Zmluvy sú nasledujúce prílohy:
4. Príloha č. 1 „Pôdorysy Predmetu nájmu“;
5. Každá Strana znáša svoje vlastné náklady na prípravu, rokovanie a vypracovanie finálnej verzie tejto Zmluvy.
6. Nájomca ako dotknutá osoba berie na vedomie, že Prenajímateľ ako prevádzkovateľ spracúva osobné údaje uvedené v záhlaví tejto Zmluvy a Nájomcom poskytnuté Prenajímateľovi na základe alebo v súvislosti s touto Zmluvou na základe predzmluvných a zmluvných vzťahov v spojitosti s osobitnými predpismi, a to zákonom č. 40/1964 Zb. Občiansky zákonník a zákonom č. 138/1991 Zb. o majetku obcí v znení neskorších predpisov za účelom uzatvorenia a plnenia nájomnej zmluvy. Spracúvanie sa vykonáva v súlade s Nariadením Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (Ú. v. EÚ L 119, 4.5.2016) v platnom znení a zákonom č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov. Osobné údaje sa poskytujú len v prípade plnenia povinností v zákonom stanovených prípadoch orgánom verejnej moci (súdy, orgány činné v trestnom konaní, úrady práce, sociálnych vecí a rodiny, prípadne iným orgánom podľa osobitných zákonov). Osobné údaje sa uchovávajú po dobu stanovenú v registratúrnom pláne prevádzkovateľa vedeného podľa osobitného zákona. Dotknutá osoba si môže uplatniť právo na prístup k osobným údajom, právo na opravu a vymazanie osobných údajov, právo na obmedzenie spracúvania, právo na presnosť, právo podať sťažnosť úradu na ochranu osobných údajov. Poskytnutie osobných údajov je zmluvnou požiadavkou. Neposkytnutie osobných údajov má za následok nemožnosť uzatvorenia zmluvy.
7. Keď táto Zmluva stanovuje lehoty alebo termíny v dňoch alebo mesiacoch a neustanovuje v konkrétnom prípade inak, dňom alebo mesiacom sa vždy rozumie kalendárny deň alebo kalendárny mesiac.
8. Ak by sa niektoré z ustanovení tejto Zmluvy resp. jeho časť stalo neplatným alebo nevykonateľným, nie je tým dotknutá platnosť ostatných ustanovení resp. častí Zmluvy. Strany sa zaväzujú nahradiť takéto neplatné alebo nevykonateľné ustanovenie takým platným a vykonateľným ustanovením, ktoré sa najviac blíži zmyslu a cieľu nahrádzaného ustanovenia. V prípade, ak bude právny predpis citovaný v tejto Zmluve zrušený a nahradený iným právnym predpisom, odkazy tejto Zmluvy na nahradený právny predpis sa budú považovať za odkazy na právny predpis, ktorý ho nahradil.
9. Táto Zmluva sa riadi právom Slovenskej republiky s výnimkou jeho kolíznych noriem. Otázky, ktoré táto Zmluva neupravuje, sa riadia platnými ustanoveniami zákona č. 116/1990 Zb. o nájme a podnájme nebytových priestorov v platnom znení a ustanoveniami zákona č. 40/1964 Zb. Občiansky zákonník.
10. Strany sa dohodli, že všetky spory, ktoré vzniknú na základe tejto Zmluvy alebo v súvislosti s touto Zmluvou vrátane sporov týkajúcich sa jej platnosti, budú riešiť predovšetkým dohodou. Ak vzájomná dohoda nebude možná, o spore rozhodne príslušný súd Slovenskej republiky.
11. Táto Zmluva je vyhotovená v 4 (štyroch) rovnopisoch s platnosťou originálu, z toho Prenajímateľ obdrží 2 (dva) rovnopisy a Nájomca 2 (dva) rovnopisy Zmluvy.
12. Strany si Zmluvu prečítali, všetky jej ustanovenia sú im jasné a zrozumiteľné a týmto potvrdzujú, že táto Zmluva vyjadruje ich slobodnú a vážnu vôľu zbavenú akýchkoľvek omylov, na dôkaz čoho pripájajú svoje podpisy.
13. Podmienky obchodnej verejnej súťaže boli schválené uznesením obecného zastupiteľstva Kopčany č. 11/2023 zo dňa 01.03.2023.

V .........................., dňa ................ V ................................., dňa ....................

Prenajímateľ: Nájomca:

....................................................... ...................................................

 Ing. Dušan Dubecký

 starosta

 **Príloha č. 1**

**Pôdorysy Predmetu nájmu**